Die kerk en die kultuur - www.bybelkennis.co.za
by Coen Slabber · Published 04/03/2016 · Updated 01/02/2016
I am satisfied that when the Almighty wants me to do, or not to do, a particular thing, He finds a way of letting me know it – Abraham Lincoln
In meeste Westerse lande leef die kerk saam met kulturele onverskilligheid of spot of uitsluiting of vyandigheid. Hoe moet Christene hierop reageer? Die Christelike godsdiens is tans buite die hoofstroom van die kultuur. Die wêreldsiening en morele oortuigings van die kultuur bots toenemend met die wêreldsiening en morele oortuigings van die Bybel.
In 1 Petrus 4:12 – 19 lees ons van wat met Christene in hierdie lewe gaan gebeur en hoe ons daarop moet reageer. Die lyding van Christene staan voor Christene as ‘n teken van wat hulle kan verwag. As hierdie dinge met Christene gebeur, is dit normaal. Petrus verwys na ses reaksies.
Moenie verbaas wees nie. Moenie verbaas wees oor die vuurproef waaraan julle onderwerp word nie. Dit is nie iets vreemds wat met julle gebeur nie. Dit is waar ons begin – met die waarheid.
Vertrou op die Skepper. Jesus het vir ons gewys hoe om te ly sonder vergelding. Ons moet die reg van ons saak en onsself aan ons Skepper toeverteou.
Moenie skaam wees nie. Maar wanneer iemand ly omdat hy ‘n Christen is, moet hy hom nie daaroor skaam nie. Ons moenie skaam wees vir Christus nie al is Hy geskruisig .
Verheug julle. Inteendeel, as draer van daardie naam moet hy God verheerlik. Die vroeë kerk se reaksie op lyding was vreugde.
Doen goed. Daarom moet dié wat ly omdat God dit wil … aanhou goed doen. Help ander mense.
Verheelik God. As ons ly en ons is nie verbaas nie en ons vertrou ons Skepper; as ons nie skaam is nie en ons verheug ons in ons swaarkry; as ons goeie dade doen, wys ons dat ons skat nie in hierdie wêreld is nie. Ons wys God is ons skat en so verheerlik ons Hom.
Ons hoor dat ons in die wêreld maar nie van die wêreld is nie. Ons moet aanvaar dat die huidige kultuur teen Christene is, maar dit moet ons nie verhinder om anders te wees nie.